Fejlesztik a fürdõt Hajdúszoboszlón
Kedden aláírták azt a támogatási szerzõdést, amely révén 4,5 milliárd forintos beruházással élményfürdõt építenek Hajdúszoboszlón és fejlesztik a rekreációs wellness- és a gyógyászati szolgáltatások színvonalát - írja a Napi Gazdaság.
A gyógyfürdõ fejlesztésére a város önkormányzatának csaknem kizárólagos tulajdonában álló Hungarospa Hajdúszoboszlói Zrt. nyújtott be pályázatot a Nemzeti Fejlesztési Ügynökséghez. A cél az, hogy a fürdõt a jelenlegi adottságait erõsítve egészségturisztikai komplexummá fejlesszék. Ehhez elengedhetetlen az élmény- és wellnessfürdõ megvalósítása. A fejlesztés célja, hogy Hajdúszoboszló fürdõvárosként a gyógyfürdõvel és a hozzá kapcsolódó szolgáltatásokkal a nemzetközi turisztikai kínálatban egyedivé válhasson - hangsúlyozta Czeglédi Gyula projektmenedzser, a Hungarospa Hajdúszoboszlói Zrt. vezérigazgatója.

A 4,5 milliárd forintos összköltségvetésû tervet a kormány 2007 júliusában kiemelt fejlesztéssé minõsítette és 2,25 milliárd forint európai uniós támogatást hagyott jóvá. A hiányzó összeget a részvénytársaság hitel felvételével teremti elõ.

A város gyógyfürdõje évente több mint 200 millió forint nyereséget termel. A fejlesztés után négy évszakos szolgáltatást tud majd nyújtani, a többleteredmény finanszírozza a beruházást - mondta lapunknak Sóvágó László, a város polgármestere. A beruházás révén megvalósuló fedett élményfürdõ 15 000 négyzetméter területen, 1600 négyzetméter vízfelülettel, egyszerre ezer fõ befogadására lesz alkalmas. A gyógyfürdõ mellett a jövõben gyermek- és családi fürdõk, szaunablokk, élményfürdõk, napozóterasz, valamint fitnesz-, wellness- és gasztronómiai szolgáltatások várják majd a látogatókat. Az Észak-alföldi Regionális Operatív Program elsõ kiemelt beruházása a tervek szerint 2009 végére fejezõdhet be - olvasható a Napi Gazdaságban.
devizapiac Hajdúszoboszló támogatás Gazdaság Napi Gazdaság beruházás